雜曲歌辭 行路難三首 三
作者：柳宗元
朝代：唐

paragraphs: 飛雪斷道冰成梁，侯家熾炭雕玉房。
蟠龍吐耀虎喙張，熊蹲豹擲爭低昂。
攢巒叢崿射朱光，丹霞翠霧飄奇香。
美人四向迴明璫，雪山冰谷晞太陽。
星躔奔走不得止，奄忽雙燕棲虹梁。
風臺露榭生光飾，死灰棄置參與商。
盛時一去貴反賤，桃笙葵扇安可常。